**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS TARYBOS PETICIJŲ KOMISIJOS 2022 METŲ VEIKLOS ATASKAITOS**

2022 m. kovo 31 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Rokiškio rajono savivaldybės Peticijų komisijos nuostatų, patvirtintų Rokiškio rajono savivaldybės tarybos 2019-06-28 sprendimu Nr. TS-147 „Dėl Rokiškio rajono savivaldybės Peticijų komisijos sudarymo ir komisijos nuostatų patvirtinimo“, 52 punktu, Rokiškio rajono savivaldybės taryba nusprendžia:

Pritarti Rokiškio rajono savivaldybės Peticijų komisijos 2022 metų veiklos ataskaitai (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Aušra Gudgalienė

Rokiškio rajono savivaldybės tarybai

**TEIKIAMO SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS PETICIJŲ KOMISIJOS 2022 METŲ VEIKLOS ATASKAITOS“ AIŠKINAMASIS RAŠTAS**

**Sprendimo projekto tikslai ir uždaviniai.** Parengta Rokiškio rajono savivaldybės Peticijų komisijos 2022 metų veiklos ataskaita suteikia galimybę savivaldybės tarybos nariams ir visuomenei susipažinti su Peticijų komisijos 2022 metų veikla.

**Teisinio reguliavimo nuostatos.** Rokiškio rajono savivaldybės Peticijų komisijos nuostatų 52 punktas reglamentuoja, kad Peticijų komisijos pirmininkas vieną kartą per metus ne vėliau kaip iki kovo 31 d. atsiskaito už darbą savivaldybės tarybai.

**Sprendimo projekto esmė.** Teikiama Rokiškio rajono savivaldybės tarybos peticijų komisijos ataskaita už 2022 metų veiklos rezultatus.

**Laukiami rezultatai.** Sudaryta galimybė viešinti informaciją apie savivaldybės tarybos Peticijų komisijos veiklą bei šioje komisijoje nagrinėjamus klausimus. Rajono gyventojai tarybos sprendimu supažindinami su Rokiškio rajono savivaldybės tarybos Peticijų komisijos veiklos 2022 metų ataskaita.

**Finansavimo šaltiniai ir lėšų poreikis.** Sprendimui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Sprendimo projekto antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Komisijos pirmininkė Aušra Gudgalienė

 PATVIRTINTA

 Rokiškio rajono savivaldybės tarybos

 2023 m. kovo 31 d. sprendimu Nr. TS-

**ROKIŠKIO RAJONO SAVIVALDYBĖS PETICIJŲ KOMISIJOS 2022 M. VEIKLOS ATASKAITA**

Peticijų komisija savo veikloje vadovaujasi Lietuvos Respublikos Konstitucija, Lietuvos Respublikos peticijų įstatymu, kitais teisės aktais.

Peticijų komisija teisės aktų nustatyta tvarka sprendžia kreipimosi į Savivaldybę pripažinimo peticija bei Savivaldybei pateiktų peticijų priėmimo nagrinėti klausimus, nagrinėja ir pateikia išvadas dėl peticijose pateiktų siūlymų ir reikalavimų tenkinimo.

2022 metais Peticijų komisija gavo 1 kreipimąsi – „Peticija/kreipimasis dėl paminklo mirusiems kariams, demontavimo“. Kreipimasis nebuvo pripažintas peticija ir nenagrinėtas Peticijų įstatymo nustatytais pagrindais.